Molex (jungtis)

120px|thumb|Molex lizdas

Molex (jungtis) – plačiai žinomos firmos Molex® pasiūlytas paplitęs maitinimo kabelio jungties standartas. Ši plastikinė jungtis turi keturis kontaktus, į kuriuos veda standartizuotos spalvos laidai: du įžeminimo (juodi), vienas 12 voltų (geltonas) ir vienas 5 voltų (raudonas). Kai kuriuose senuose įrenginiuose spalvos gali būti ir kitokios. Jungtis, žiūrint iš galo, turi trapecijos pavidalą, todėl jos negalima įstatyti atvirkščiai. Iš maitinimo bloko vedantis laidas gale turi kištuką. Maitinami įrenginiai savo korpuse turi jį atitinkantį lizdą.

Ši jungtis labai dažnai naudojama ventiliatoriams, standiesiems diskams, kompaktinių diskų skaitymo įrenginiams, 5,25“ (ne 3,5“) lanksčiųjų diskelių įrenginiams, kai kurioms vaizdo plokštėms ir kitiems vidiniams kompiuterio įtaisams maitinti.

Pagrindinis jungties trūkumas – prireikus sunku atjungti (reikia palyginus daug jėgos). Taip yra todėl, jog ją sujungtą laiko tik trintis – nėra jokio kito fiksatoriaus. Iš kitos pusės, tai retai būna problema, nes jungtis neskirta dažnam junginėjimui.

 Istorija 
Pirmuosius šios jungties variantus šeštojo dešimtmečio pabaigoje ir septintojo dešimtmečio pradžioje sukūrė ir patentavo „Molex“ kompanija.Krehbiel, John H.; "Electrical Connector Having Resilient Accurately Bendable Locking Means", US 3409858, issued November 1968

 Šaltiniai 

 Nuorodos 
 Molex firmos tinklalapis

Kategorija:Jungtys

de:Molex#Molex-Steckverbinder in der Industrieelektronik